ΜΙΑ ΣΕΙΡΑ ΤΟΥ NETFLIX
"ΔΕΝ ΤΟΛΜΑΜΕ ΟΧΙ ΕΠΕΙΔΗ ΤΑ ΠΡΑΓΜΑΤΑ ΕΙΝΑΙ ΔΥΣΚΟΛΑ,
ΕΙΝΑΙ ΔΥΣΚΟΛΑ ΕΠΕΙΔΗ ΔΕΝ ΤΟΛΜΑΜΕ"
ΣΕΝΕΚΑΣ
Είσαι καλά;
Είδα έναν νεκρό τυφλοπόντικα στον κήπο.
Ασυνήθιστο.
Έτσι είναι η φύση, μάλλον.
ΛΑΟΥΓΚΕΣΕΝ: ΩΡΑΙΟ ΑΡΘΡΟ ΣΤΟ ΚΑΝΑΛΙ 2!
ΚΑΝΕΙΣ ΧΑΡΗ ΣΤΟ ΠΕΡΙΒΑΛΛΟΝ
"Η οικολογική εκμετάλλευση του πετρελαίου
δεν θα έχει σοβαρές επιπτώσεις στην ανθρακοποίηση".
Μοιάζει σχεδόν με ψευδείς ειδήσεις.
Δεν είναι. Το λέει γνωστός ειδικός κλίματος.
Απόψε, στο TV1 με τον γιο σου, να πείτε για την πολιτική οικογένεια.
Έλεγα μήπως το αναβάλουμε λόγω…
Λόγω της αναταραχής στο κόμμα.
Γι' αυτό δεν θα το αναβάλουμε.
Θα δείξω ικανή αφού έχω χρόνο για τέτοια.
Έκτακτο συνέδριο του κόμματος την Κυριακή
για εκλογή νέου αρχηγού.
Κι απόψε έχεις…
Όχι, δεν είναι έτσι.
Είναι ψηφοφορία αμφισβήτησης, όχι εκλογή νέου αρχηγού.
ΜΗΤΕΡΑ ΤΗΣ ΘΑΛΑΣΣΑΣ
Έκλεισε σχεδόν η συμφωνία για τη Γροιλανδία.
Και κυρίως για την κατανομή των μελλοντικών εσόδων.
Πριν ξεκινήσουμε, θα ήθελα να πω
ότι δεν αναμένω κυβερνητική κρίση ή ανασχηματισμό μετά την Κυριακή.
Όταν ο Γιον δει ότι δεν έχει τη στήριξη,
καλό θα ήταν να τον αφήσουμε να συνεχίσει ως Υπ. Δικαιοσύνης.
Αλλά θα κάνω άλλον αντιπρόεδρο.
Το σημειώνω.
Νιλς Έρικ, ακούμε.
Όπως πρότεινε το Υπουργείο Εξωτερικών,
ιδρύσαμε νέα εταιρεία για να επιβλέπει την κινεζική πετρελαϊκή.
Η Κίνα το δέχεται απρόθυμα. Οι ΗΠΑ το ανέχονται.
Καταλήξαμε στο όνομα "Green Oil & Energy",
για τη Γροιλανδία και τις πράσινες φιλοδοξίες.
Ναι. Η Γροιλανδή πρωθυπουργός με πήρε έξαλλη τηλέφωνο εχθές.
Αλλά πρέπει απλώς να το δεχτεί.
Το καταστατικό της νέας εταιρείας θα υπογραφεί αύριο
απ' τον πρέσβη μου στην Αρκτική.
Στη Γροιλανδία θα φανεί ως παρεμπόδιση ανεξαρτησίας.
Άρα πρέπει να κινηθούμε γρήγορα.
Μήπως, όμως, να δείξουμε λίγη καλή θέληση στη Γροιλανδία;
Ως αναπληρώτρια πρωθυπουργός, να το υπογράψεις εσύ, Μπιργκίτε.
-Να πάω στη Γροιλανδία αύριο; -Ναι.
Πρέπει να βιαστούμε πολύ για να οργανώσουμε την επίσκεψή σου.
Και το συνέδριο είναι την Κυριακή.
Νομίζω ότι θα ήταν πολύ ωραία χειρονομία, Μπιργκίτε.
Το όνομά σου κυκλοφορεί πολύ στα κοινωνικά μέσα.
Πες στους αναγνώστες μας πώς νιώθεις.
Μ' ενοχλεί όταν δεν εστιάζουν στη δουλειά μου.
Είμαι τυχερή που έχω άλλα πράγματα για ν' ασχολούμαι,
οπότε δεν μ' επηρεάζει.
Σε αγχώνει η προσδοκία της επιτυχίας;
Συγγνώμη, τι είπες;
Σε αγχώνει η προσδοκία της επιτυχίας;
Είναι κομμάτι της δουλειάς.
Πρέπει να είμαστε οι καλύτεροι.
Αλλά ευτυχώς αγαπώ τη δουλειά μου και την απολαμβάνω.
Πρέπει.
Τόρμπεν, θα κάνεις ανάλυση.
-Και στις δύο εκπομπές. -Ναι.
-Καταλάβαμε; -Ναι.
Ας ξεκινήσουμε.
Βρήκαμε προσέγγιση για την ψηφοφορία της Κυριακής;
Εγώ λέω να τα δώσουμε όλα.
Ό,τι χρειαστεί. Νέα σκηνικά, ειδικούς κι εμένα, φυσικά.
Ακούγεται ακριβό.
Θα σε θέλαμε στο στούντιο ως ειδικό για τη Νούμπορ.
Αρκεί να μη φανεί ότι ζήτησα να βγω στο γυαλί.
Θέλω ν' αποφύγω περαιτέρω σχόλια.
Δεν εννοώ από σας.
Αλλά ναι, θα το κάνω.
Ήθελα να σου μιλήσω για τη συνέντευξη στο Η Δανία Σήμερα.
Μου το είπε ο Μάγκνους.
Είναι συνετό; Έχουν πάρει τα μυαλά του αέρα.
Άκου, εκείνος το ζήτησε.
Νομίζω ότι θέλει να προωθήσει αυτήν τη νέα οργάνωση, τη Νέα Γη.
Ναι. Αλλά πρέπει να φυλάμε τα νώτα του.
Αλλά να το κάνει και μόνος του.
Ήρθε η Ίντα, οπότε… Γεια, αγάπη μου.
Σκέψου αν είναι καλή ιδέα, ναι;
Εντάξει.
Γεια.
Γεια, γλυκέ μου.
Γεια, μαμά.
Θες να φάμε μαζί πιο μετά;
Ναι, εντάξει.
-Γεια. Είμαι ο Λούι. -Γεια.
-Μιλήσαμε νωρίτερα. -Σωστά.
-Σε δύο λεπτά. Έτοιμοι; -Ναι.
Ωραία. Ελάτε μαζί μου.
Η Δανία είχε πολλές πολιτικές δυναστείες.
Οικογένειες που επί πολλές γενιές
περπατούν τους διαδρόμους της Βουλής.
Ίσως έχουμε μια νέα δυναστεία μαζί μας;
Μάγκνους και Μπιργκίτε Νούμπορ.
-Καλώς ήρθατε. -Ευχαριστούμε.
Ευχαριστούμε.
Μάγκνους, σπουδάζεις ακόμα,
όμως έχεις τραβήξει τα βλέμματα
ως εκπρόσωπος του κινήματος Νέα Γη,
που έχει επικρίνει το έργο πετρελαίου στη Γροιλανδία.
Ένα έργο που στηρίζεις, Μπιργκίτε.
Πώς διαχειρίζεσαι την πολιτική κριτική απ' τον γιο σου;
Πάντα εκτιμούσαμε τους υγιείς διαλόγους στην οικογένειά μας.
Ο Μάγκνους είναι 21 ετών. Λογικό να διαφωνεί με τους γονείς του.
Ειδικά όταν οι γονείς του κάνουν λάθος.
Αλλά κάθεστε αρμονικά για φαγητό στο τραπέζι;
-Μπορείτε και μιλάτε; -Ναι.
Φυσικά και μπορούμε.
Αφού με πει προδότρια του κλίματος επειδή μαγειρεύω μοσχάρι.
Της τα ψάλλεις;
Θα τη συγχωρήσω για το μοσχάρι,
αν εξηγήσει γιατί καταστρέφει τον κόσμο με πετρέλαιο αξίας 2.000 δις.
Και με την Κίνα,
που σε τρία χρόνια κατανάλωσε το τσιμέντο ενός αιώνα των ΗΠΑ.
Ένα εξαίρετο άρθρο από ειδικό κλίματος στη σελίδα του Καναλιού 2
τονίζει ότι η εκμετάλλευση πετρελαίου δεν έχει σοβαρές επιπτώσεις.
Σαν να λέμε, ας φτιάξουμε ένα μικρό στρατόπεδο συγκέντρωσης
μιας και κάποτε υπήρχαν μεγαλύτερα.
Θεέ μου, πολύ ιδιαίτερο παράδειγμα…
Γλυκέ μου, δεν είναι το ίδιο.
Είναι.
Όχι, πρέπει να πω ότι είναι πολύ κακόγουστη σύγκριση.
Τις κάνει συχνά η γενιά σου διότι δεν έχετε τις ιστορικές γνώσεις.
Δεν έχω γνώσεις επειδή η γενιά σου κατέστρεψε τόσο τον κόσμο
που εμείς πρέπει να παλέψουμε για το μέλλον.
Παρατηρώ ότι πολλοί νέοι λασπολογούν
και κριτικάρουν τον κόσμο,
αντί να προτείνουν εποικοδομητικές λύσεις προς βελτίωση.
Πολλοί νέοι είναι φιλόδοξοι και σπουδάζουν
και παράλληλα παλεύουν για το μέλλον…
Το κάνω ως εκπρόσωπος της Νέας Γης.
Σ' αυτόν τον ρόλο, έχω εξηγήσει πώς ο ειδικός του άρθρου στο Κανάλι 2
έχει δεχτεί κριτική επειδή μαγειρεύει τα δεδομένα
ως ψευδο-επιστήμονας.
Μάγκνους.
Πριν αρχίσεις να κριτικάρεις επιστήμονες στα κανάλια,
νομίζω ότι πρέπει να πάρεις πρώτα εσύ πτυχίο.
Δεν έχεις δουλειά. Οι γονείς σου σε χρηματοδοτούν.
Πληρώνω τις βίγκαν πίτσες, σου πλένω τα ρούχα.
Δανείζεσαι το αμάξι μου, σε ανακρίνουν για κακοποίηση ζώων.
Πώς συνάδει αυτό με τον ακτιβισμό κατά των ορυκτών;
Το βλέπεις, έτσι; Δύο μέτρα και δύο σταθμά.
-Ας σταματήσουμε εδώ. -Ναι.
Ας μιλήσουμε για παγωτό. Ο διαγωνισμός…
Ξέφυγες τελείως.
…για το καλύτερο χωνάκι.
Μάγκνους, ηρέμησε.
Να μάθεις να μην το παίρνεις προσωπικά.
Συγγνώμη. Να πάρω και το δικό σας μικρόφωνο;
Ναι.
ΔΕΝ Θ' ΑΛΛΑΞΕΙ ΤΗΝ ΑΔΕΙΑ.
Να σε πάω;
Όχι, θα πάω με το ποδήλατο.
Γκούσταβ.
Το μαχαίρι πάει στα δεξιά.
Λοιπόν…
Μισό λεπτό. Οι πατάτες. Αγάπη μου;
-Ναι. -Ετοίμασες τις πατάτες;
-Ορίστε. -Ευχαριστώ.
Τι ώρα είναι ο αγώνας;
-Ορίστε. -Στις έξι, νομίζω.
Οι πατάτες είναι σκληρές.
Μαμά, είναι κρύες.
-Τι; -Οι πατάτες είναι κρύες.
Δεν τις έβρασες.
Συγγνώμη, θα το κάνω τώρα.
Όχι, δεν πειράζει. Άσ' το.
Δεν χρειαζόμαστε τους υδατάνθρακες. Ας φάμε σαλάτα.
Το αφεντικό μου. Πρέπει να…
-Ας φάμε. -Ένα λεπτό.
Η μαμά δεν είναι το αφεντικό;
Ναι.
Αλλά πάντα υπάρχει μεγαλύτερο αφεντικό.
Δεν σε πρόλαβα πριν φύγεις.
Έφυγα λίγο νωρίς. Ήταν η σειρά μου να μαγειρέψω.
Να σε ρωτήσω κάτι.
Κάνω αναφορά για την κοινωφελή υπηρεσία μας.
Θέλω 10-15 καλογραμμένες σελίδες από τις Ειδήσεις.
Ξέρω ότι έχεις διάφορα, αλλά μπορείς να βοηθήσεις;
Φυσικά.
Κανένα πρόβλημα.
Θα ήταν τέλειο αν τις είχα τη Δευτέρα.
Σταμάτα. Σταμάτα, είπα.
-Μην τον κοιτάς. -Σταμάτα!
Γκούσταβ, σταμάτα! Πόσες φορές θα σ' το πει;
Θα μας τρελάνεις όλους! Σταμάτα!
Συνεχίζονται οι εντάσεις στην Αρκτική,
με τις ΗΠΑ να περιπολούν με F-35 τον εναέριο χώρο της Γροιλανδίας.
Ωστόσο, η Υπ. Εξωτερικών Μπιργκίτε Νούμπορ αναμένεται στη Γροιλανδία σήμερα
για να υπογράψει τη συμφωνία Δανίας, Γροιλανδίας και Κίνας
για τη συνεργασία στο πετρέλαιο.
ΤΡΕΙΣ ΑΝΑΠΑΝΤΗΤΕΣ ΦΙΛΙΠ
ΦΙΛΙΠ: ΠΡΕΠΕΙ ΝΑ ΜΙΛΗΣΟΥΜΕ ΓΙΑ ΤΗ ΧΘΕΣΙΝΗ ΕΜΦΑΝΙΣΗ. ΠΑΡΕ ΜΕ!
ΓΡΑΦΕΙΟ ΤΥΠΟΥ: ΚΟΙΤΑ, ΕΝΤΟΝΕΣ ΑΝΤΙΔΡΑΣΕΙΣ ΓΙΑ ΕΧΘΕΣ.
ΜΠΟΡΕΙΣ ΝΑ ΜΕ ΠΑΡΕΙΣ;
Δανείζεσαι το αμάξι μου…
Αντέδρασαν έντονα στη χθεσινή εμφάνιση.
Τόσο χάλια ήταν;
Δεν βλέπω τον Μάγκνους.
Ούτε το προφίλ του.
Δεν το διέγραψε. Το βλέπω.
Ίσως σε μπλόκαρε.
Με μπλόκαρε;
Ναι.
Μάλιστα.
Λέγεται ότι θα υπογραφεί συμφωνία
για την κατανομή των εσόδων του πετρελαίου,
αν και δεν είναι όλοι ικανοποιημένοι.
Χανς Ελίασεν, ποιο είναι το πρόβλημα της συμφωνίας;
Το ότι η Δανία εκμεταλλεύεται το προνόμιο της εξωτερικής πολιτικής
για να εξασφαλίσει περισσότερα έσοδα από τη Γροιλανδία.
Θα πω ότι είναι η αρχή μιας νέας αποικιοκρατίας.
Γεια, Τάνια.
Τι κάνεις εδώ;
Να κοιμηθώ εδώ;
Οι γονείς μου ανακατεύονται σε όλα. Οι φίλοι μου είναι άσχετοι.
Τάνια. Δεν μπορείς, συγγνώμη.
Έλα.
Τι συμβαίνει; Κοίταξέ με.
Τάνια;
Τάνια, έλα. Δεν…
Δεν θα κοιμηθείς εδώ.
Τι συμβαίνει;
Είσαι χάλια.
Γιατί δεν είσαι στο σχολείο;
Δεν σου λείπει να…
Ποιος λες να μου λείπει;
Δεν αυτοκτόνησε. Το ξέρω!
Το ξέρω.
Κάποια πράγματα στη ζωή δεν τα καταλαβαίνουμε. Είναι…
Όσο δύσκολα κι αβάσταχτα κι αν είναι.
Είμαι ολομόναχη.
Σήμερα ξεκινά μια νέα εποχή.
Η ίδρυση της Green Oil & Energy
σηματοδοτεί την αρχή μιας ιστορικής συνεργασίας
μεταξύ Δανίας, Γροιλανδίας και Κίνας.
Κι ελπίζω…
Κι ελπίζω πραγματικά ότι αυτή η συνεργασία
θα βοηθήσει στην αντιμετώπιση των παγκόσμιων προκλήσεων,
ενώ θα φέρει ευημερία στην τοπική κοινότητα
και θα ενισχύσει τον δεσμό μεταξύ των εθνών μας.
-Ευχαριστώ. -Ευχαριστούμε πολύ.
-Θα δεχτείς ερωτήσεις; -Όχι.
Χανς, η αντίδρασή σου ήταν κάπως περιττή και παιδιάστικη, όχι;
Η συμφωνία που μόλις υπογράψαμε χαμογελώντας
επιβεβαιώνει ότι τίποτα δεν έχει αλλάξει.
Η συμφωνία θα σας εξασφαλίσει μια περιουσία.
Στο ίδιο καζάνι βράζουμε. Κληρονομήσαμε αυτήν την κατάσταση.
Έκανε λάθη η Δανία; Ναι.
-Δεν είστε έτοιμοι για ανεξαρτησία. -Χάρη σ' εσάς.
Πήρατε τα παιδιά μας, διαπραγματεύεστε χωρίς εμάς…
Η Γροιλανδία δεν έχει αρκετά μορφωμένα άτομα
για ν' αναλάβουν αν φύγουμε.
Εδώ δεν σπουδάζουν ιατρική. Δεν έχετε στρατό.
Θα μας υπερασπιστούν άλλες χώρες.
Ρωσία, Κίνα, ΗΠΑ θα σπεύσουν να βοηθήσουν.
Λες να σας δώσουν ανεξαρτησία; Είσαι αφελής.
Η Δανία θέτει άλλους όρους στις κινεζικές εταιρείες.
Στη Γροιλανδία, δεν κάνετε τίποτα λόγω της Θούλης. Τη δώσατε στις ΗΠΑ.
Τη γεωπολιτική σας θέση μεταξύ δύο ηπείρων δεν μπορώ να την αλλάξω.
Χάρη σ' αυτήν έγινε η Δανία σύμμαχος των ΗΠΑ.
Αν γίνουμε ανεξάρτητοι, θα χάσετε αυτό το προνόμιο.
Γι' αυτό δεν μας αφήνετε να φύγουμε. Είμαστε αλληλεξαρτώμενοι.
Το ξέρω.
Όλοι το ξέρουμε.
Απλώς δεν το συζητάμε.
Μαμά, η Λάουρα είμαι.
Βγαίνει τηλεφωνητής, ίσως δεν έχεις σήμα.
Είδα τη συνέντευξη με τον Μάγκνους.
Νομίζω ότι ξέφυγες με όσα είπες.
Ο Μάγκνους ταράχτηκε και πληγώθηκε πολύ.
Ελπίζω να το ξέρεις. Δεν ήταν ωραίο αυτό που έκανες.
Όλιβερ;
Γίνεται να γυρίσουμε αμέσως στη Δανία;
Η πτήση είναι στις 2:50 μ.μ. για Κοπεγχάγη.
Ο δήμαρχος του Ιλουλισάτ οργάνωσε κρουαζιέρα
για να δεις φάλαινες.
Είναι ανάγκη;
Θα φανεί λίγο αλαζονικό αν αρνηθείς τώρα.
Μα δεν μπορώ…
Έχεις δει πόσο όμορφα είναι;
Είναι απίστευτο.
ΦΙΛΙΠ: ΜΠΙΡΓΚΙΤΕ, ΠΑΡΕ ΜΕ! ΠΡΕΠΕΙ ΝΑ ΜΙΛΗΣΟΥΜΕ!
Όταν ήμουν μικρός,
τα παγόβουνα κάλυπταν πολύ μεγαλύτερη έκταση.
Ο πάγος έχει υποχωρήσει 15 χιλιόμετρα σε τόσο λίγα χρόνια.
Βλέπουμε ξεκάθαρα ότι εξαφανίζεται.
Συμβαίνει κάτι;
Είδα μια φώκια.
Αλλά βούτηξε.
Βλέπεις το χωριό;
Εκεί γεννήθηκα.
Στο τέλος του Οκατσούτ.
Σημαίνει "κόκκινος κόλπος".
Η θάλασσα βάφει κόκκινα τα νερά
όταν σκοτώνουμε τις φάλαινες.
Πόσες φάλαινες πιάνεις;
Δεν ξέρω.
Παλιότερα, λέγαμε "Μέχρι το Σασούμα Άρνα".
Η Μητέρα της Θάλασσας.
Μας στέλνει θηράματα όταν θέλει να είναι γενναιόδωρη.
Τα παίρνει πίσω όταν είμαστε άπληστοι.
-Είναι… -Ναι.
Οι Κινέζοι.
Θεέ μου. Αυτό ήταν πολύ δυνατό.
Ανατινάζουν όλο το βουνό.
Βασικά,
εγώ φταίω.
Τους παραχώρησα την περιοχή όπου κυνηγώ.
Ως αντάλλαγμα, μου έδωσαν αυτό το σκάφος.
Ίσως εγώ φταίω περισσότερο.
Εσένα τι σου έδωσαν;
Τη δυνατότητα να παραμείνω Υπ. Εξωτερικών.
Εξουσία.
Με το παλιό μου σκάφος,
έπιανα εκατοντάδες φώκιες.
Μ' αυτό εδώ, δεν έχω πιάσει ούτε μία.
Η Μητέρα της Θάλασσας μάλλον με θεωρεί άπληστο.
Δεν παραβιάζουμε τη συμφωνία με Γροιλανδία και Κίνα
για να μη φανεί η Δανία ανάξια εμπιστοσύνης ως συνέταιρος, έτσι;
Ναι. Επίσης, μόλις υπογράψαμε τη συμφωνία.
Κι αν παραβιάζαμε τη συμφωνία μας με την Κίνα;
Αν κάτι μας ανάγκαζε να την παραβιάσουμε;
Πέρα από τον νόμο περί συμβάσεων.
Θα σπάσεις τη συμφωνία που μόλις υπογράψαμε;
Όχι. Θεωρητικά μιλάμε. Ελάτε.
Κάτι σχετικό με τη φύση;
Ναι, τέλειο ακούγεται.
Ναι, Όλιβερ, κάτι σχετικό με τη φύση. Το δοκιμάσαμε, Μπιργκίτε.
Δεν κινδυνεύουν οι μεγάπτερες, οι τοξοκέφαλες ή οι ρυγχοφάλαινες.
Ίσως η τοξοκέφαλη σε λίγο…
ΤΑΝΙΑ: ΔΕΝ ΑΝΤΕΧΩ ΑΛΛΟ.
Κάποιο άλλο ζώο;
Πρέπει να φύγω.
Εντάξει.
ΑΣΘΕΝΟΦΟΡΟ
Εδώ είμαι.
Μαζί σου είμαι.
Δεν σε περίμενα.
Δεν σ' έβρισκα. Τόσες φορές σε πήρα.
Αύριο δεν θα ερχόσουν;
-Να καθίσουμε… -Όχι. Όχι πια, μαμά.
Άσε με να σε πάω, μην τα κουβαλάς.
Όχι, ευχαριστώ.
ΜΑΓΚΝΟΥΣ, ΠΕΜΠΤΗ ΔΗΜΟΤΙΚΟΥ
ΤΙ ΤΡΩΝΕ ΟΙ ΦΑΛΑΙΝΕΣ;
ΠΛΑΓΚΤΟΝ. ΚΡΙΛ. ΚΩΠΗΠΟΔΑ.
Ίσως εσείς οι δύο;
Εντάξει; Ναι, αν νομίζεις ότι…
Γεια, Χανς. Ήθελα να χαιρετήσω. Πάω αεροδρόμιο.
Η υπουργός σου δεν παίζεται.
Παίρνει το 50% και μας συγχαίρει.
Ναι.
Χανς, να σου πω λίγο;
-Κάθισε. -Ευχαριστώ.
Να σου μιλήσω για τον Μαλίκ.
Μου…
Μου είχε πει πόσο χαίρεται που φροντίζεις την Τάνια.
Ήθελα να το ξέρεις.
Η κόρη μου είναι.
Ναι, φυσικά.
Εγώ φεύγω.
Αντίο, Άσγκορ. Κι ευχαριστώ.
-Τα λέμε μετά. -Ναι, τα λέμε.
Έμι;
Ήθελα να σε χαιρετήσω.
Σου πήρα αυτό.
Ράσμουσεν. Στην Αρκτική Αμερική.
Ευχαριστώ.
Τι στην ευχή κάνουμε;
Είναι ό,τι πιο μη ρομαντικό μπορεί να υπάρξει.
Δεν είναι καθόλου ρομαντικό
ούτε το να μην ξέρω αν μπορώ να τα βρω με τον άντρα μου.
Δεν ξέρει τίποτα.
Ούτε ήταν ρομαντικό
που πήρα το χάπι της επόμενης μέρας όταν κοιμηθήκαμε μαζί.
Τώρα θα γυρίσεις στον άντρα σου κι εγώ στην Κοπεγχάγη.
Θα είναι σαν να μη συνέβη ποτέ.
Άρα δεν θα υπάρχουν συνέπειες. Έτσι;
Το θέμα είναι να μην υπάρχουν συνέπειες.
Τίποτα να μη μας πληγώσει. Να μην είναι αναγκαίο. Πρέπει να…
Αλλά όσο γελοίο κι αν είναι,
με πληγώνει που μου είπες για το χάπι.
Ναι…
Κι αυτό δείχνει ότι όλα αλλάζουν.
-Έτσι είναι τα πράγματα. -Όχι!
Αν αυτό είναι το σωστό; Αν το μετανιώσουμε;
Αν είμαστε ο ένας για τον άλλον…
Αν είμαστε ο ένας για τον άλλον αναγκαίοι;
Τότε, πρέπει να φανούμε γενναίοι.
Ο Νουντ…
ήταν γενναίος.
Όταν πέθανε, ήξερε ότι είχε ζήσει όσο μπορούσε.
Αναρωτιέμαι αν εμείς θα είμαστε το ίδιο σίγουροι.
Ναι.
Θ' απολυθεί ο Υπ. Δικαιοσύνης; Θ' ανατραπεί η Υπ. Εξωτερικών;
Θ' αποχωρήσουν οι Νέοι Δημοκρατικοί;
Ένας σοφός πολιτικός έχει πει
"Στην πολιτική πολλά μπορεί να γίνουν αν δώσεις εύσημα στους ανθρώπους".
Σήμερα, διακυβεύονται το βασίλειο, η εξουσία και η δόξα.
Ωραίο φαίνεται.
-Γιατί στολίστηκες; -Θα βγω στην τηλεόραση.
Μακάρι να έμενα μαζί σας.
Ν' ΑΓΑΠΑΣ ΜΟΙΡΑ ΚΑΙ ΔΟΥΛΕΙΑ
"Ν' αγαπάς μοίρα και δουλειά". Ωραίος τίτλος.
Έτσι με αποχαιρετάς;
Όλα καλά. Δούλεψε κι εγώ θα κρατώ το οχυρό.
Εντάξει;
Καλώς. Εντάξει.
Εντάξει.
Στην επόμενη συνεδρίαση. Κι είναι κι αυτό.
-Το τέλος. -Ναι;
Συγγνώμη που διακόπτω.
Πήραν απ' την Ουάσινγκτον. Θέλει να σου μιλήσει ο πρόεδρος.
Ο πρόεδρος;
Στην ασφαλή γραμμή σε πέντε λεπτά. Για τη Γροιλανδία.
Σήμερα τα πράγματα ίσως γίνουν πολύ προσωπικά,
καθώς οι Νέοι Δημοκρατικοί θα ψηφίσουν νέο αρχηγό.
Δεν επιλέγουν μεταξύ δύο συνηθισμένων υποψηφίων,
αλλά δύο ιδρυτών του κόμματος.
Γιον Μπέρτελσεν και Μπιργκίτε Νούμπορ.
Μαζί μας στο στούντιο,
ο πολιτικός συντάκτης του TV1, ο Τόρμπεν Φρις.
-Καλώς ήρθες. -Ευχαριστώ.
Μόλις έφτασε η αρχηγός του κόμματος, η Μπιργκίτε Νούμπορ.
Έχετε τη στήριξη της πλειοψηφίας.
Αλλά του κόμματος;
Η κοινοβουλευτική ομάδα εκπροσωπεί τη γνώμη των μελών μας.
Ελπίζω ότι, ακόμα κι αν ήρθαμε διχασμένοι εδώ σήμερα,
θα φύγουμε ενωμένοι.
Άλλη μια καλεσμένη σε λίγο.
Η διευθύντρια ειδήσεων, Κατρίνε Φούνσμαρκ.
Ήταν εκπρόσωπος Τύπου κι επικοινωνιολόγος της Νούμπορ.
Δεν είναι έτοιμη. Πήγαινε στον Μπένιαμιν.
Τόμας Μέλντγκορ, τι περιμένετε σήμερα;
Αφοσίωση. Εγώ στηρίζω την Μπιργκίτε.
-Ο Σάιρου. -Μπένιαμιν, ο Σάιρου. Πήγαινε σ' αυτόν.
Μπεντ Σάιρου, τι περιμένετε;
Είναι πολύ λυπηρό
όταν εσωτερικές διαμάχες μαστίζουν το κόμμα.
Η ψηφοφορία είναι απαραίτητη.
-Μια στιγμή. -Ναι.
Είναι πολύ νωρίς για να έχεις εξάψεις.
Γεια, Μπιργκίτε.
Βγαίνω στην τηλεόραση σε λίγο, οπότε…
Ήθελα αέρα.
Είσαι καλά; Φαίνεσαι αγχωμένη.
Εντάξει είμαι.
Υποθέτω ότι είσαι η "ειδικός για τη Νούμπορ".
Ελπίζω να μην προβείτε σε προσωπικές επιθέσεις.
Για τον ρόλο μου ως μητέρα.
Όχι. Δεν έχουμε τέτοια πρόθεση.
Ωραία.
-Τα λέμε. -Τα λέμε.
Ευχαριστώ.
Αγαπητοί φίλοι, να ξέρετε το εξής.
Αν γίνω ο νέος αρχηγός του κόμματος απόψε,
έχω ένα αίτημα,
και μόνο ένα,
για την Μπιργκίτε.
Και είναι το εξής: "Αγαπητή Μπιργκίτε.
Σε παρακαλώ, ξαναγίνε κομμάτι των Νέων Δημοκρατικών".
Ευχαριστώ.
Δύο λεπτά.
Κατρίνε, θα σε παρουσιάσω και μετά θα πάω στον Τόρμπεν.
Έρχομαι αμέσως.
-Πού πας; -Ελέγξτε το ακουστικό.
Σε μια αναπάντεχη τροπή, ο Μπεντ Σάιρου ζητά τον λόγο.
Ίσως δείχνει μια Νούμπορ σε απόγνωση,
που ζητά να μιλήσει εκ μέρους της ο τελευταίος φίλος της στην πολιτική.
"Τι επιλογές έχω;"
Αυτό με ρωτούσε πάντα η Μπιργκίτε κατά τη θητεία της ως πρωθυπουργός.
Η πρώτη γυναίκα πρωθυπουργός.
Και από τους καλύτερους πρωθυπουργούς μας.
Γιατί; Γιατί πάντα έδειχνε την ανθρώπινη πλευρά της.
Η πρώτη πρωθυπουργός που πήρε άδεια για να φροντίσει το παιδί της.
Ήταν μπροστά από την εποχή της.
Πριν από 500 χρόνια, ο Μακιαβέλι έγραψε
ότι είναι καλύτερα να σε φοβούνται παρά να σε αγαπούν.
Το είπε επειδή υποστήριζε την τυραννία, όχι τη δημοκρατία.
Το αντίθετο απ' την Μπιργκίτε.
Την υποστηρίζουμε επειδή την αγαπάμε.
Ξέρεις κάτι, όμως;
Τελευταία, έχω αρχίσει να σε φοβάμαι, κορίτσι μου.
Μπιργκίτε,
δεν βλέπω πια
την ανθρώπινη πλευρά σου.
Την έχω χάσει.
Ή ίσως εσύ την έχεις χάσει.
Οπότε, πρέπει να σου πω
ότι μου στέρησες την επιλογή να σε στηρίξω
επειδή
δεν μπορώ να σε διακρίνω πια.
Γι' αυτόν τον λόγο,
σήμερα θα ψηφίσω τον υποψήφιο που μπορώ ν' αναγνωρίσω.
Τον Γιον Μπέρτελσεν.
-Τόρμπεν; -Ναι, Ναρσίζα…
Αυτό ήταν κεραυνός εν αιθρία.
Μια δήλωση του Μπεντ Σάιρου που κατακεραυνώνει,
καθώς στήριζε ακλόνητος τη Νούμπορ καθ' όλη την πολιτική καριέρα της.
Αλλά η Νούμπορ βρίσκεται σε καλή θέση. Δεν έχασε ακόμα τη μάχη.
Ήταν βαρύ πλήγμα και σ' έριξε κάτω. Μπορείς να σηκωθείς.
Το ξέρω.
Σε είδα να κερδίζεις λέγοντας ότι παραείσαι χοντρή για ένα μοβ φόρεμα.
Εκείνη δεν βλέπει πια ο Μπεντ.
Πρέπει να τον διαλύσεις.
Σε μαχαίρωσε πισώπλατα. Οι μάσκες έπεσαν, γαμώτο.
Έχουμε 45 λεπτά μέχρι να ξαναβγείς.
"Μπεντ, σ' αγαπώ. Πάντα εκτιμώ τα λόγια σου.
Γι' αυτό στενοχωρήθηκα πολύ όταν έμαθα ότι ίσως έχεις άνοια".
Πρέπει.
Δεν θα κερδίσεις αν δεν τον αμφισβητήσεις.
Θέλω λίγο χρόνο.
Εντάξει.
Μάθε τον λόγο σου.
Το σημερινό φύλλο της Politiken.
Το πρωτοσέλιδο τα συνοψίζει όλα.
Μια ψυχρή Νούμπορ σ' ένα κινεζικό βαρέλι με πετρέλαιο.
Πίσω της, ρωσικά υποβρύχια και αμερικανικά αεροσκάφη.
Και εδώ στη γωνία, μια πολική αρκούδα που πνίγεται.
Δεν συνιστώ να πει στον λόγο της όσα γράφει εδώ.
Λέει "Συγγνώμη, Νέοι Δημοκρατικοί.
Τι συμβαίνει;"
ΑΠΟΣΤΟΛΗ
Ζήτησα σχόλιο από την πρωθυπουργό.
Φέρε την Κατρίνε για συναίσθημα.
-Πού είναι; -Τι εννοείς;
-Δεν έχει γυρίσει. -Πάω να τη βρω.
Μη φεύγεις κι εσύ!
Ναρσίζα, θα είσαι μόνη σου μέχρι να βγει η Νούμπορ.
-Ετοιμάσου. -Ναι.
Μπιργκίτε;
Κι η πιο σημαντική στιγμή σου;
Διάβασες το μέιλ μου;
Δεν το πήρα. Μισό λεπτό να δω.
Ναι, το βλέπω. Τι τρέχει;
Θυμάσαι την κουβέντα μας;
Αν η συμφωνία παραβιάζεται λόγω προστασίας της φύσης;
Ναι.
Στην περιοχή εξόρυξης δεν υπάρχουν φάλαινες υπό εξαφάνιση, ναι;
Ναι.
Κι αν το νερό περιέχει κάτι απ' το οποίο εξαρτώνται οι φάλαινες;
Και που μπορεί να κινδυνεύσει με το πετρέλαιο;
Όπως τα κωπήποδα, ας πούμε.
Μπιργκίτε, για όνομα.
Η Αρκτική είναι ένα ευαίσθητο οικοσύστημα.
Δεν ξέρουμε τι θα συμβεί
αν πάνε πετρελαιοφόρα εκεί ή αν κατασκευαστούν διυλιστήρια.
Μπορούμε να βρούμε ειδικούς που να το επιβεβαιώνουν;
Ναι. Ίσως η Νάντια Μπαραζάνι μας βοηθήσει να βρούμε.
Πολύ αστείο.
Προσπάθησε να μου βρεις τους ειδικούς, ναι;
Για να καταλάβω. Στηρίζουμε ή όχι το πετρέλαιο σήμερα;
Διάβασε το μέιλ.
Και, Άσγκορ;
Το σκέφτηκα.
Η Έμι…
Ίσως δεν ήταν λάθος τελικά.
Εδώ είναι.
Ωραία, αναλαμβάνω εγώ. Ευχαριστώ.
-Θα βγω σε λίγο. Πρέπει απλώς… -Ναι.
Μήπως να κάτσεις εδώ;
Μην πεις τίποτα.
Άκουσέ με.
Δεν θα πας πουθενά.
Θα πάρω τον Σόρεν.
Γεια, Μπιργκίτε. Τώρα θα σ' έπαιρνα.
Τι τρέχει;
Θυμάσαι που είπαμε πριν λίγο καιρό
ότι πρέπει να κρατήσουμε τη δουλειά μας;
Ναι.
Έπιασες τις φιλοσοφίες πριν τον σημαντικό σου λόγο.
Γύρισα από τη Γροιλανδία χθες.
Η συμφωνία δεν αρέσει σε κανέναν.
Η Γροιλανδία νιώθει ότι πήραμε τη μερίδα του λέοντος.
Εμείς νιώθουμε τύψεις για τη Γροιλανδία και το κλίμα.
Οι Κινέζοι νιώθουν δέσμιοι των ΗΠΑ
κι οι ΗΠΑ πετούν μαχητικά αεροσκάφη
για να τρομάξουν τους Ρώσους κι όλους.
Πώς καταλήξαμε εδώ;
Το κίνητρό μου ήταν να κρατήσω τη δουλειά μου.
Αφού έπιασα τις φιλοσοφίες,
να σου κάνω το αιώνιο ερώτημα:
Πότε θα πούμε πια "Ως εδώ";
-Φαντάζομαι έχεις ήδη την απάντηση. -Ναι.
Αλλά δεν θα σου αρέσει.
Μάθαμε ότι ακόμα δεν έχει έρθει η Μπιργκίτε Νούμπορ.
Παρά τη γεμάτη αίθουσα.
Απ' όσο ξέρω, είναι πρωτοφανές να μην εμφανίζεται ο αρχηγός.
Το καταστατικό του κόμματος ορίζει ότι αν δεν παρευρεθεί η Νούμπορ,
αρχηγός θα γίνει ο Γιον Μπέρτελσεν.
Μπορούμε ν' αλλάξουμε μια στάση που τηρούμε εδώ κι εβδομάδες
και που έχει μεγάλο κύρος;
Κανονικά, θα έλεγα όχι.
Αλλά ποιος με πήρε πριν από μία ώρα;
Οι Αμερικανοί έχασαν την υπομονή τους.
Συγγνώμη που άργησα.
Όταν έχασα τον πατέρα μου πριν πέντε χρόνια,
κάθισα δίπλα στον Μπεντ Σάιρου στην κηδεία.
Ήμουν συντετριμμένη απ' τον χαμό του.
Αλλά ταυτόχρονα ένιωθα
ότι είχα ακόμα τον άλλο μου πατέρα.
Εσένα, Μπεντ.
Οπότε, όταν είπες λίγο πριν ότι δεν με αναγνωρίζεις πια,
σκέφτηκα ότι μάλλον έχω αλλάξει πολύ,
για να μη με αναγνωρίζει ο ίδιος μου ο Μπεντ.
Αυτό ήθελα να σου δείξω σήμερα.
Θέλω να σας πω κάτι σημαντικό για την εξουσία.
Για την εξουσία παλεύουμε σήμερα.
Για το δικαίωμα της απόφασης.
Εξουσία.
Είναι μια λέξη που δυσκολεύει εμάς τους Δανούς.
"Είναι καλύτερο να παραμένουμε προσγειωμένοι".
Είναι η νοοτροπία μας. Η σύγχρονη Δανία γεννήθηκε απ' την ήττα.
Αλλά ως πολιτικός πρέπει να θες την εξουσία.
Χωρίς εξουσία,
δεν μπορούμε να εφαρμόσουμε τις σημαντικές πολιτικές μας.
Αλλά η εξουσία σε κυριεύει.
Ξαφνικά, εγκαταλείπεις τα πιστεύω σου.
Γιον,
προσπάθησα να σε υποτιμήσω.
Να σε βάλω στη θέση σου.
Απείλησα να σου πάρω την εξουσία.
Αλλά ξέρετε κάτι; Ο Γιον δεν το ανέχτηκε.
Ξέρετε γιατί;
Γιατί οι πεποιθήσεις του
θα έχουν πάντα μεγαλύτερη βαρύτητα από την εξουσία.
Προσωπικά, έφτασα σε σημείο
να πω απαίσια πράγματα στο ίδιο μου το παιδί
στην τηλεόραση
για να μείνω στην εξουσία.
Ίσως έχω αλλάξει.
Αλλά ελπίζω να μη χάσω ποτέ την ικανότητα
να παραδέχομαι τα λάθη μου.
Κατάλαβα επιτέλους
ότι το τίμημα του πετρελαίου στη Γροιλανδία
είναι πολύ μεγαλύτερο από τα οφέλη του,
κι ας νομίζουν οι Γροιλανδοί ότι θα τους φέρει ανεξαρτησία.
Πρέπει να βοηθήσουμε τη Γροιλανδία.
Αλλά ποτέ εις βάρος της φύσης,
που είναι η ψυχή της Γροιλανδίας.
Επομένως, είμαι εδώ για να σας πω
ότι η κυβέρνηση δεν θα στηρίζει πλέον το πετρέλαιο,
καθώς υπερέχουν περιβαλλοντικοί λόγοι.
Το θέμα έχει διχάσει σε διεθνές επίπεδο.
Προκάλεσε ρήξη στη σχέση με τη Γροιλανδία.
Και είναι ο βασικός λόγος αυτής της ψηφοφορίας.
Αλλά, αγαπητοί φίλοι, δεν πρέπει παλεύουμε μεταξύ μας.
Πρέπει να παλεύουμε γι' αυτά που πιστεύουμε.
Εγώ πιστεύω σ' αυτό το κόμμα.
Η ζωή ενίοτε σου λέει πότε αρχίζει ένα νέο κεφάλαιο.
Για μένα, αρχίζει σήμερα.
Για μένα ως πολιτικό
και ως άνθρωπο.
Παραιτούμαι από αρχηγός
και προτείνω ολόψυχα
να εκλέξουμε τον Γιον Μπέρτελσεν ως νέο αρχηγό των Ν. Δημοκρατικών.
-Τι έγινε; -Δεν το περίμενα αυτό.
Πία, ο Μπένιαμιν;
Πριν δώσω το μικρόφωνο στον Γιον,
θέλω να πω κάτι σ' εσένα, Μπεντ.
Εδώ είμαι.
Κι αν καταλήξω άνεργη,
ελπίζω να μπορώ ακόμα να έρχομαι να σε ρωτώ
"Τι επιλογές έχω;"
Το παίρνεις;
Η κυβέρνηση δεν παραιτείται
μετά την αναπάντεχη παραίτηση της Νούμπορ από αρχηγός.
Αντ' αυτού, θα γίνει ανασχηματισμός, σύμφωνα με την πρωθυπουργό.
Και η Κίνα αποφάσισε επίσημα
να σταματήσει το έργο πετρελαίου στη Γροιλανδία
χωρίς περαιτέρω σχόλια.
Ωστόσο, λόγω της έλλειψης πάντα στην Κίνα,
η Κίνα θα πάρει πίσω τα δύο πάντα
από τον ζωολογικό της Κοπεγχάγης.
Το έργο πετρελαίου στο Ιλουλισάτ έληξε,
σύμφωνα με την περυσινή απόφαση παύσης περαιτέρω πετρελαϊκών έργων.
Οι περισσότεροι συμφωνούμε ότι νικητής βγαίνει το περιβάλλον.
Να σημειώσουμε ότι Ρωσία και ΗΠΑ
θα αποσύρουν τα μαχητικά αεροσκάφη
που τοποθετήθηκαν προσωρινά στις αντίστοιχες βάσεις της Αρκτικής.
Καλά νέα για την παγκόσμια ειρήνη.
Ως πρωθυπουργός, αναγνωρίζω τη θέληση της Γροιλανδίας για ανεξαρτησία.
Ως ξεκάθαρη ένδειξη αυτής της αναγνώρισης,
πρότεινα στη Νάγιε ως αποζημίωση ν' αυξήσουμε την επιχορήγησή μας.
Μια προσφορά που αμέσως απέρριψε, λέγοντας…
"Ευχαριστώ,
αλλά δεν πρέπει να γίνουμε πιο εξαρτημένοι απ' τη Δανία".
Γεια.
Δεν τελειώσαμε;
Μου ήρθε μια ιδέα.
Στον Τύπο δεν το λες πρώτα συνήθως;
Και μετά σ' εμένα;
Ναι, αλλά εδώ πρέπει να συμφωνήσει η πρωθυπουργός.
Θα έλεγα να με προτείνεις.
Ενδιαφέρον.
Συγχαρητήρια.
Δεν σταματάμε κάθε μέρα έργο δισεκατομμυρίων για τα κωπήποδα.
Θα ξέρεις ότι το συγκεκριμένο "κωπήποδο" μένει στον Λευκό Οίκο.
Έμαθες για τον Ελίασεν;
Για τις συναντήσεις για τις σπάνιες γαίες;
Λένε ότι θ' απολυθεί από υπουργός για τις βρόμικες συμφωνίες.
Σου θυμίζει καμιά γνωστή μας;
Δεν θα 'ρθετε για μπίρα;
Δεν μπορούμε. Παίζουμε μπάντμιντον σε μισή ώρα.
Εντάξει. Βγαίνετε ραντεβού;
Μπορείτε. Ίδια θέση έχετε.
Όχι στο μπάντμιντον.
Ας παίξουμε πρώτα και μετά μιλάς.
Λες να με νικήσεις;
Γεια.
Πρωταθλητής Χέρλεβ στα 15.
Τα λέμε.
Από το Χέλεροπ δεν είναι;
Όχι. Δεν θα τον προσλάμβανα.
Αγάπη μου;
Ακούς;
Βρήκα πώς να σου φτιάξουμε γραφείο στον αχυρώνα.
Αλλά θ' αργήσουν μερικές βδομάδες μέχρι να περάσουν ηλεκτρικό.
Δεν πειράζει για τόσο.
Ο γιατρός είπε τρεις μήνες.
Να σ' το δείξω;
Ναι; Έλα να το δεις.
Αυτός θα είναι ο χώρος σου.
Θα τα βγάλουμε όλα αυτά. Εντάξει;
Εδώ θα βάλουμε το γραφείο σου.
Γιατί χρειάζομαι δικό μου χώρο;
Κοίτα… Ο Γκούσταβ κι η Μόλι είπαν…
-Κι εσύ είπες… -Τι είπαν;
Να…
Μερικές φορές, όταν πιέζεσαι στη δουλειά,
είναι λίγο δύσκολο…
Είσαι όντως ο καλύτερος σύζυγος.
Κάνεις τα αδύνατα δυνατά
γιατί ανησυχείς μήπως πάθω κι άλλη κρίση όταν γυρίσω.
-Θέλω απλώς να είσαι καλά. -Το ξέρω.
Γι' αυτό μου δίνεις ξεχωριστό δωμάτιο.
Για να μη μ' ενοχλούν τα παιδιά και να μην τους φωνάζω.
Όχι…
Εγώ…
Το σκέφτηκα.
Σίγουρα κι εσύ.
Αλλά δεν θες να μου το πεις.
Πρέπει να παραιτηθώ.
Να γράψω στον Φρέντρικ ότι παραιτούμαι από διευθύντρια.
Τέλεια. Ευχαριστώ.
Όχι, κερνάω εγώ.
Να γιορτάσουμε που δεν είσαι πια "προσωρινός".
Είσαι ο πρέσβης μας στην Αρκτική.
Ορίστε.
Κασκόλ της Μπρόντμπι;
Όσο είμαι Μόνιμος Γραμματέας, μία ομάδα έχει το υπουργείο.
Η Μπιργκίτε ζήτησε να διοριστώ; Ενώ συμβαίνουν όλα αυτά;
Σε συμπαθεί.
Και, μεταξύ μας,
θα είναι απ' τα τελευταία που θα κάνει ως Υπ. Εξωτερικών.
Ξέρουμε τι θα κάνει μετά;
Ναι. Έχει ένα σχέδιο με την Κράου.
Η Νούμπορ πάει στη βασίλισσα.
-Θεέ μου. -Γεια, Νιλς Έρικ.
Ναι.
ΚΑΚΗ ΘΕΡΜΟΚΡΑΣΙΑ ΓΙΑ ΤΖΙΝ ΜΕ ΤΟΝΙΚ ΣΤΗΝ ΚΟΠΕΓΧΑΓΗ.
ΕΜΙ ΡΑΣΜΟΥΣΕΝ: ΞΕΡΕΙΣ ΠΟΥ ΝΑ ΒΡΕΙΣ ΠΑΓΟ.
Ανάθεμά με. Το πρώην αφεντικό μου.
Η Ναρσίζα ζήτησε τη δουλειά μου;
Ναι.
Δεν θα περάσουμε καλά οι λευκοί, μεσήλικες άντρες.
Τι κάνεις;
Λέω να γράψω βιβλίο.
Ενδιαφέρεσαι;
Ναι, γιατί όχι; Τίτλος;
Σκεφτόμουν το Η Εξουσία στη Δανία.
Τέλειος τίτλος!
Μου ταιριάζει γάντι.
Περιμένουμε έξω από το παλάτι
για να δούμε το νέο υπουργικό συμβούλιο.
Ένας μικρός ανασχηματισμός συνήθως δεν προσελκύει κόσμο,
αλλά αυτό είναι και το αντίο
στη σπουδαία Μπιργκίτε Νούμπορ.
Είναι ανάγκη να παραιτηθείτε τελείως απ' την πολιτική;
Ίσως μου κάνει καλό.
Φαίνεται πως θα λείψετε στον κόσμο. Θα πείτε δυο λόγια;
Οι πιο πολλοί πολιτικοί πρέπει να θυμούνται ένα πράγμα.
Φεύγεις στο απόγειό σου.
Ευχαριστώ. Η οικογένειά μου!
Αγάπη μου.
-Μάγκνους Νούμπορ. -Ναι.
Σε εκπλήσσει η απόφαση της μαμάς σου;
Βασικά, το βρίσκω φοβερό που επιλέγει
τον εαυτό της.
Η καριέρα και η εξουσία δεν είναι το παν.
-Μπιργκίτε Νούμπορ. -Ναι;
Η Ευρωπαϊκή Επιτροπή χρειάζεται νέο επίτροπο.
Θα ήσασταν υποψήφια για μια τόσο ισχυρή θέση;
Δεν απαντώ ποτέ σε υποθετικές ερωτήσεις.
Ευχαριστώ.
Νέα δουλειά;
-Γλυκέ μου… -Θα πας Βρυξέλλες;
Ξέρεις ότι έχω ακόμα απόψεις.
Είμαστε έτοιμοι.
Θα τα πούμε μετά.
Δουλεύω ακόμα.
Καιρός να ωριμάσεις. Ίδιος εκείνη είσαι.
Γύρνα στις σπουδές σου.
Έχω ήδη εγγραφεί.
Υποθέτω ότι οργάνωσες την αποχαιρετιστήρια δεξίωση;
-Σωστά. Με τάρτες φράουλας. -Ναι!
Ανυπομονείς για τον επόμενο;
Η δουλειά μου παραμένει ίδια.
-Καλή απάντηση. -Αλλά…
Είναι τυχεροί στις Βρυξέλλες.
Δεν ξέρω αν θα συμφωνήσουν.
Υποτιτλισμός: Κατερίνα Περδικάκη